PHP kézikönyv
Előző | 11. Fejezet. Típusok | Következő

# E dokumentációban szereplő pszeudo-típusok

## mixed

A mixed olyan paramétert jelöl, amely több típust elfogad (de nem feltétlenül bármit).

Például a gettype() bármilyen típust elfogad, viszont a str_replace() csak stringet és tömböt fogad el.

## number

A number jelöli azt, ha egy paraméter integer vagy float típusú lehet.

## callback

Egyes függvények, mint például a call_user_func() vagy a usort() felhasználó által definiált "visszahívható" függvényt fogad el paraméterként. A visszahívható függvények nemcsak egyszerű függvények lehetnek, hanem objektum-metódusok vagy statikus osztály-metódusok.

A PHP függvénynek csak egyszerűen át kell adni a nevét. Bármilyen beépített vagy felhasználó által definiált függvényt megadhatsz kivéva a következőket: array(), echo(), empty(), eval(), exit(), isset(), list(), print() és unset().

Egy objektum-metódust tömbként kell megadni úgy, hogy a 0 indexű elem az objektumot tartalmazza, az 1 indexű elem pedig a metódus nevét.

Statikus osztálymetódusok is átadhatók anélkül, hogy példányosítanánk. Ebben az esetben a 0 indexnél az osztály nevét kell megadni objektum helyett.

Példa 11-13. Példák visszahívható függvény használatára
`<?php // egy példa visszahívandó függvény function sajat_visszahivhato_fuggveny() { echo 'helló világ!'; } // egy példa visszahívandó metódus class Osztalyocskam { function sajatVisszahivhatoMetodus() { echo 'Helló Világ!'; } } // 1. típus: Egyszerű visszahívható függvény alkalmazása call_user_func('sajat_visszahivhato_fuggveny'); // 2. típus: Statikus osztálymetódus visszahívása példányosítás nélkül call_user_func(array('Osztalyocskam', 'sajatVisszahivhatoMetodus')); // 3. típus: Objektum metódusának visszahívása $obj = new Osztalyocskam(); call_user_func(array(&$obj, 'sajatVisszahivhatoMetodus')); ?>`

Előző | Tartalom | Következő
NULL | Fel | Bűvészkedés a típusokkal