PHP kézikönyv
Előző | 18. Fejezet. Osztályok, objektumok (PHP 4-ben) | Következő

# parent

Gyakran van szükség arra, hogy a szülő tulajdonságaira vagy metódusaira hivatkozzunk leszármazott osztályokban. Ez különösen igaz, ha a leszármazott osztály egy finomítása, vagy specializálása az alaposztálynak.

Ahelyett, hogy a szülő osztály nevét megadd minden ilyen meghíváskor (mint a hogy a :: operátor példája mutatta), használhatod a parent speciális nevet, ami tulajdonképpen a szülő osztály nevét jelenti, amit az extends kulcsszónál megadtál. Ennek a speciális névnek a használatával elkerülöd a szülő osztály nevének ismétlődését. Ha a megvalósítás során a leszármazási fát meg kell változtatni, csak egy helyen, az extends kulcsszónál kell átírnod a nevet.

`<?php class A { function pelda() { echo "Én A::pelda() vagyok egyszerű funkcióval.<br />\n"; } } class B extends A { function pelda() { echo "Én B::pelda() vagyok több funkcióval.<br />\n"; parent::pelda(); } } $b = new B; // Ez a B::pelda() metódust hívja, ami az A::pelda()-t hívja $b->pelda(); ?>`

Előző | Tartalom | Következő
Hatókör megadó operátor (::) | Fel | Objektumok szerializációja, objektumok session-ökben