PHP kézikönyv
Előző |  | Következő

# LXXX. Mhash függvények

Ezek a függvények az mhash eljáráskönyvtárral működnek együtt.

Ezek egy felületet biztosítanak az mhash könyvtárhoz. Az mhash széles skáláját támogatja a hash algoritmusoknak, mint például az MD5, SHA1, GOST és még számos más. Az mhash például ellenőrzőösszegek, kivonatok, azonosítási kódok előállítására is használható.

A használatukhoz le kell tölteni az mhash csomagot az mhash webhelyről és a csomagban található a telepítési utasítások szerint installálni kell. A PHP-t a --with-mhash paraméterrel kell fordítani, amivel engedélyezzük ezt a kiterjesztést.

Példa 1. Az MD5 kivonat és a hmac előállítása és kiírása hexa formában
`<?php $input = "mit kérsz a semmiért?"; $hash = mhash (MHASH_MD5, $input); print "A 'hash' értéke: ".bin2hex ($hash)."\n<br />"; $hash = mhash (MHASH_MD5, $input, "Jefe"); print "A 'hmac' értéke: ".bin2hex ($hash)."\n<br />"; ?>`

Ez a következő kimenetet eredményezi:

    A 'hash' értéke: 08dd459b941ee225cc6b33717f87d9a4
    A 'hash' értéke: d6044d59c420fecb5e5e2910d2134129

A támogatott hash algoritmusok teljes listája az mhash dokumentációban található. Az általános szabály, hogy a hash algoritmust az MHASH_HASHNEVE formában lehet elérni PHP-ből, például a TIGER eléréséhez az MHASH_TIGER PHP konstans használható.

Itt következnek az mhash által jelenleg támogatott hash-ek. Az mhash dokumentációban szereplő, de itt fel nem soroltak is nyugodtan használhatók, ebben az esetben ez a dokumentáció már nem tekinthető aktuálisnak.

- `MHASH_MD5`

- `MHASH_SHA1`

- `MHASH_HAVAL256`

- `MHASH_HAVAL192`

- `MHASH_HAVAL160`

- `MHASH_HAVAL128`

- `MHASH_RIPEMD160`

- `MHASH_GOST`

- `MHASH_TIGER`

- `MHASH_CRC32`

- `MHASH_CRC32B`

Előző | Tartalom | Következő
Memcache::setCompressThreshold | Fel | mhash_count