PHP kézikönyv
Előző |  | Következő

# date_sunrise

(PHP 5)

date_sunrise -- Visszaadja a napkelte időpontját a megadott naptól és helytől függően

## Leírás

mixed date_sunrise ( int timestamp [, int format [, float latitude [, float longitude [, float zenith [, float gmt_offset]]]]] )

A date_sunrise() függvény visszaadja a napkelte időpontját a megadott nap (timestamp-ként megadva) és hely szerint. A latitude, a longitude és a zenith paraméterek alapértelmezett értékei rendre a date.default_latitude, a date.default_longitude és a date.sunrise_zenith konfigurációs beállítások értékei.

A latitude paraméter az északi földrajzi szélességet jelöli. Ha déli értéket akarsz megadni, negatív számot adj meg. Ez a megjegyzés a longitude paraméterre is vonatkozik, amely alapesetben a keleti földrajzi hosszúságot jelenti.

A gmt_offset paraméter órákban jelöli az időzónát.

Táblázat 1. format konstansok

konstans | leírás | példa
--- | --- | ---
SUNFUNCS_RET_STRING | a napkelte időpontját string-ként adja vissza | 16:46
SUNFUNCS_RET_DOUBLE | a napkelte időpontját float-ként adja vissz | 16.78243132
SUNFUNCS_RET_TIMESTAMP | a napkelte időpontját integer-ként (időbélyegként) adja vissza | 1095034606

Példa 1. date_sunrise() példa
`<?php /* A lisszaboni napkelte kiszámítása Szélesség: északi 38.4 Hosszúság: nyugati 9 Zenit ~= 90 Időzóna +1 GMT */ echo date("D M d Y"). ', a nap kel: ' .date_sunrise(time(), SUNFUNCS_RET_STRING, 38.4, -9, 90, 1); ?>`
A fenti példa valami ilyesmi kimenetet ad:
    Mon Dec 20 2004, a nap kel: 08:54

Lásd még a date_sunset() függvényt.

Előző | Tartalom | Következő
date_default_timezone_set | Fel | date_sunset