PHP kézikönyv
Előző | 4. Fejezet. Telepítés Unix rendszerre | Következő

# Telepítés Gentoo rendszerre

Ez a rész a PHP Gentoo Linux rendszerre történő telepítéséhez tartalmaz megjegyzéseket és javaslatokat.

## A Portage (emerge) használata

Amellett, hogy a PHP forráskódot letöltheted és saját magad fordíthatod, a Gentoo csomag-rendszerének használata a legegyszerűbb és legtisztább módja a PHP telepítésének. Ha nem vagy jártas a Linux alatti szoftver-fordításban, ez lesz számodra a megfelelő módszer.

Ha már felépítetted a Gentoo rendszeredet, valószínűleg már használtad a Portage-t. Az Apache és PHP telepítése nem különbözik az egyéb rendszereszközök telepítésétől.

Az első döntés, amit meg kell hoznod, hogy Apache 1.3.x-t vagy Apache 2.x-t akarsz telepíteni. Mindamellett, hogy mindkettő használható PHP-vel, az alábbi lépések Apache 1.3.x-t fognak használni. Egy másik dolog, amit figyelembe kell venni az, hogy a Portage fád naprakész-e. Ha már rég frissíteted, mindenekelőtt érdemes futtatnod az emerge sync parancsot. Így az Apache és a PHP legfrisseb verzióit fogod használni.

Ha most minden a helyén van, használd a következő példát az Apache és a PHP telepítéséhez:

Példa 4-7. Példa PHP telepítésére Gentoo rendszeren Apache 1.3-hoz
    # emerge \<apache-2
    # USE="-*" emerge php mod_php
    # ebuild /var/db/pkg/dev-php/mod_php-<your PHP version>/mod_php-<your PHP version>.ebuild config
    # nano /etc/conf.d/apache
      Add hozzá a "-D PHP4"-et az APACHE_OPTS-hoz

    # rc-update add apache default
    # /etc/init.d/apache start

Az emerge-ről a kiváló Portage kézikönyvben olvashatsz, amit a Gentoo weboldalán találsz.

Ha Apache 2-t szeretnél használni, használd egyszerűen az emerge apache utasítást a példában.

## A konfiguráció beállítása

Az utolsó részben a PHP aktívált modulok nélkül volt emerge-elve. Amikor ez a leírás készült, az egyetlen alapértelmezésben aktivált modul az XML, amely szüksége a PEAR-hez. Ez valószínű nem az amit szeretnél, és hamarosán rájössz, hogy több aktivált modulra van szükséged, mint pl. MySQL, gettext, GD, stb.

Amikor a PHP-t saját magad fordítod, a configure parancs során kell aktiválnod modulokat. A Gentoo esetén egyszerűen megadhatsz USE jelzőket, amelyek automatikusan át lesznek adva a configure szkriptnek. Próbáld ki az alábbi parancsot, hogy lásd milyen USE jelzők adhatók meg az emerge-nek:

Példa 4-8. Az érvényes USE jelzők listájának lekérése
    # USE="-*" emerge -pv php

    [ebuild  N    ] dev-php/php-4.3.6-r1  -X -berkdb -crypt -curl -debug -doc
    -fdftk -firebird -flash -freetds -gd -gd-external -gdbm -gmp -hardenedphp
    -imap -informix -ipv6 -java -jpeg -kerberos -ldap -mcal -memlimit -mssql
    -mysql -ncurses -nls -oci8 -odbc -pam -pdflib -png -postgres -qt -readline
    -snmp -spell -ssl -tiff -truetype -xml2 -yaz  3,876 kB

Amint a fenti kimenetből észreveheted, PHP sok USE jelzőt figyelembe vesz. Nézd meg őket közelebbről és válaszd ki amire szükséged van. Ha kiválasztasz egy jelzőt, de nem rendelkezel alkalmas könyvtárakkal, a Portage lefordítja azokat. Jó ötlet az emerge -pv újbóli használata, hogy lásd, mit fog a Portage fordítani azért, hogy használhasd a USE jelzőidet. Ha például nincs az X telepítve, és hasznnálod USE jelzőként, a Portage a PHP előtt lefordítja az X-et, ami néhány órába telhet.

Ha a PHP-t szeretnéd MySQL, cURL és GD támogatással fordítani, a parancs így fog kinézni:

Példa 4-9. PHP telepítése USE jelzőkkel
    # USE="-* curl mysql gd" emerge php mod_php

Mint ahogy a fenti példa is muatja, ne felejtsd el a php-t és a mod_php-t emerge-elni. A php a parancssori változatért felelős, a mod_php pedig az Apache modul verziójáért.

## Általános problémák

- Ha PHP szkript kimenete helyett a forráskódot kapod meg, valószínűleg megfeledkeztél az `/etc/conf.d/apache` fájl szerkesztéséről. Az Apache-t a -D PHP4 jelzővel kell elindítani. Ha a jelző jelen van, látnod kell a ps ax | grep apache parancs kimenetében, miközben az Apache fut.

- Beillesztési problémák miatt, előfordulhat, hogy nem telepíthetsz több PHP verziót. Ebben az esetben a unmerge-elned kell a régi verziót a emerge unmerge mod_php-<régi verzió> paranccsal.

- Ha nem tudod emerge-elni a PHP-t a Java miatt, próbáld meg úgy, hogy a -* karaktereket beilleszted a USE jelzők elé, mint ahogy a fenti példában látható.

- Ha problémád akad az Apache és a PHP konfigurálásával, bármikor kereshetsz a Gentoo fórumokban. Próbálj meg az "Apache PHP" kulcsszavakkal keresni.

Előző | Tartalom | Következő
Telepítés Solaris rendszerre | Fel | Telepítés Mac OS X rendszerre