PHP kézikönyv
Előző | 4. Fejezet. Telepítés Unix rendszerre | Következő

# Apache 2.0 Unix rendszereken

Ez a rész a PHP Apache 2.0-hoz történő telepítéséhez tartalmaz megjegyzéseket és javaslatokat Unix rendszerek esetén.

Figyelem
Nem ajánljuk az Apache2 threaded MPM-jének alkalmazását éles környezetben. Ehelyett a prefork MPM használata, vagy az Apache 1.3-as változatának használata javallott. Ha kíváncsi vagy a miértekre, olvasd el a kapcsolódó FAQ bejegyzést: Apache2 with a threaded MPM!

Erősen ajánljuk, hogy tanulmányozd az Apache dokumentációt, hogy alapvelően megértsd az Apache 2.0 Server működését.

> PHP és Apache 2.0.x kompatibilitása: A PHP alábbi verziói biztosan működnek az Apache 2.0.x legújabb verziójával:

> - PHP 4.3.0 vagy későbbi, elérhető itt: http://www.php.net/downloads.php.
> - a legfrisseb stabil fejlesztői verzió. A forráskód letöltése: http://snaps.php.net/php4-latest.tar.gz, Windows binárisok letöltése: http://snaps.php.net/win32/php4-win32-latest.zip.
> - prerelease verzió, letölthető itt: http://qa.php.net/.
> - bármikor letöltheted a PHP-t anonymous CVS-el.
> A PHP ezen verziói kompatibilisek az Apache 2.0.40-ás és későbbi verzióival.

> Az Apache 2.0 SAPI-támogatása a PHP 4.2.0-ás verziójával kezdődött. A PHP 4.2.3 az Apache 2.0.39-el működik, ne használj más Apache verziót vele. Az ajánlott konfiguráció: PHP 4.3.0 vagy frissebb, és az Apache2 legfrissebb verziója.

> A PHP minden említett verziója továbbra is működik az Apache 1.3.x verziójával.

Töltsd le az Apache 2.0 legűjabb verzióját és a PHP-nek egy megfelelő verzióját a fent említett helyekről. Ez a gyors útmutató csak az alapokat tartalmazza az Apache 2.0 és a PHP használatával kapcsolatban. További információért olvasd el az Apache dokumentációt. A verziószámokat itt elhanyagoltuk, hogy bizonyosak legyünk abban, hogy az utasítások nem helytelenek. Az 'NN' helyébe a fájlok neveiből származó megfelelő értékeket kell majd behelyettesítened.

Példa 4-4. Telepítési parancsok (Apache osztott modul verzió) PHP-hez
    1.  gzip -d httpd-2_0_NN.tar.gz
    2.  tar xvf httpd-2_0_NN.tar
    3.  gunzip php-NN.tar.gz
    4.  tar -xvf php-NN.tar
    5.  cd httpd-2_0_NN
    6.  ./configure --enable-so
    7.  make
    8.  make install

        Most az Apache 2.0.NN rendelkezésedre áll a /usr/local/apache2
        könyvtárban, modul betöltés támogatással, és a standard MPM
        prefork-al. A telepítés teszteléséhez használd a normális
        eljárást az Apache szerver elindítására, azaz:
        /usr/local/apache2/bin/apachectl start
        majd állítsd le, hogy folytathasd a PHP konfigurálásval:
        /usr/local/apache2/bin/apachectl stop.

    9.  cd ../php-NN

    10. Itt konfigurálnod kell a PHP-t. Itt kell testreszabnod a PHP-t
        különféle opciókkal, mint pl. milyen kiterjesztések legyenek
        bekapcsolva. Hajts végre egy ./configure --help parancsot, hogy
        megkapd a használható opciók listáját. Példánkban egy egyszerű
        konfigurációt készítünk Apache 2 és MySQL támogatással.
        Az apxs űtvonala különbözhet, valójában előfordulhat, hogy a
        bináris neve apxs2.

          ./configure --with-apxs2=/usr/local/apache2/bin/apxs --with-mysql

    11. make
    12. make install

        Ha a configure opciókat telepítés után szeretnéd megváltoztatni,
        csak az utolsó három parancsot kell újra kiadnod. Az új modul
        betöltéséhez, csak újra kell indítanod az Apache-t. Az Apache
        újrafordítása nem szükséges.

        Figyelj arra, hogy alapesetben a 'make install' a PEAR-t,
        különböző PHP eszközöket, mint pl. phpize, a PHP CLI-t és egyebeket
        is telepít.

    13. A php.ini állomány beállítása:

          cp php.ini-dist /usr/local/lib/php.ini

        PHP opciók beállításához szerkeszd az .ini fájlt. Ha szeretnéd a
        php.ini-t máshova tenni, a 10. lépésben használd a
        --with-config-file-path=/ut/vonal

        Ha a php.ini-recommended fájlt választod, ne felejtsd el elolvasni
        a változtatások listáját, mivel az befolyásolhatja a PHP működését.

    14. Módosítsd a httpd.conf állommányt úgy, hogy a PHP modult töltse be.
        A LoadModule jobb oldalán szereplő útvonal a rendszereden lévő
        PHP modul útvonala kell legyen. A fenti make install parancs már
        el kellett végezze ezt helyetted, de jobb ha megbizonyosodsz róla.

        PHP 4 esetén:

          LoadModule php4_module libexec/libphp4.so

        PHP 5 esetén:

          LoadModule php5_module libexec/libphp5.so

    15. Meg kell mondani az Apache-nak, hogy bizonyos kiterjesztéssel
        rendelkező fájlokat a PHP-vel szerint értelmezzen. Például
        mondjuk meg az Apache-nak, hogy a .php fájlokat PHP-vel
        interpretálja. Több kiterjesztést úgy adhatsz meg, hogy
        egyszerűen szóközzel választod el őket. Példaképpen itt még
        a .phtml-t adjuk meg.

          AddType application/x-httpd-php .php .phtml

        Elég népszerű, hogy a .phps kiterjesztést úgy állítják be, hogy
        a színezett PHP-t mutassa, ez így érhető el:

          AddType application/x-httpd-php-source .phps

    16. Használd a normális eljárást az Apache szerver elindítására, azaz:

          /usr/local/apache2/bin/apachectl start

A fenti lépések végrehajtása után, rendelkezel egy futó Apache 2.0-al, amely támogatja a PHP-t SAPI modulként. Természetesen sokkal több konfigurációs opció létezik mind az Apache-hoz, mind a PHP-hez. További információért használd a ./configure --help parancsot a megfelelő forrásfában. Ha szeretnél egy többszálú Apache 2.0 verziót fordítani, felül kell írnod a standard MPM-Module `prefork`-ot `worker`-el vagy `perchild`-al. Ehhez, a 6. sorban szereplő configure-hoz add hozzá a --with-mpm=worker vagy a --with-mpm=perchild opciót. Bizonyosodj meg a következményekről és arról, hogy tudod mit csinálsz. További információért olvasd el az Apache dokumentáció MPM-Modules című részét.

> Megjegyzés: Ha szeretnél tartalom-egyeztetést (content negotiation) alkalmazni, olvasd el a kapcsolódó FAQ-t.

> Megjegyzés: Ahhoz, hogy többszálú Apache verziót tudj készíteni, az operációs rendszered kell támogassa a szálakat. Ez a PHP-nak a kisérleti jellegű Zend Thread Safety (ZTS)-vel való fordítására is vonatkozik. Emiatt nem lesz használható minden kiterjesztés. Ajánlott az Apache-nak a standard `prefork` MPM-modullal való fordítása.

Előző | Tartalom | Következő
Telepítés Unix rendszerre | Fel | Caudium