PHP kézikönyv
Előző |  | Következő

# XI. CCVS függvények

Ezek a függvények a CCVS API használatát teszik lehetővé, amik a CCVS közvetlen használatát biztosítják a PHP szriptek számára. A CCVS a RedHat megoldása a köztes pontra ("middle-man") a bankkártyák feldolgozásában. Ez lehetőséget ad a bankkártyák kiegyenlítési eljárásainak kezelésére egy *nix rendszer és egy modem segítségével. E modul segítéségével közvetlenül kezelheted a bankkártyákat a CCVS rendszer segítségével. Az alább olvasható referencia megmutatja, hogyan.

Ahhoz, hogy bekapcsold a PHP CCVS támogatását, először ellenőrizd a CCVS telepítési könyvtáradat. Utána a PHP fordításakor add meg a configure-nak a --with-ccvs paramétert. Ha a CCVS telepítési könyvtár megadása nélkül használod ezt a paramétert, a PHP az alapbeállítású CCVS elérési utat veszi alapul (/usr/local/ccvs). Ha a CCVS nem a hagyományos könyvtárban található, a --with-ccvs=$ccvs_eleresi_ut megoldást használd, ahol a $ccvs_eleresi_ut a CCVS telepítési könyvtára. Fontos megjegyezni, hogy a CCVS támogatáshoz elengedhetetlen, hogy a $ccvs_eleresi_ut/lib és a $ccvs_eleresi_ut/include létezik, és a cv_api.h magtalálható az include könyvtárban, a libccvs.a pedig a lib könyvtárban.

Ráadásul egy ccvsd a PHP-vel megegyező beállításokkal kell, hogy fusson. Úgyszintén meg kell győződnöd arról is, hogy a PHP processek ugyanazzal a userid-vel futnak, amivel a CCVS-t telepítetted. Ha például a CCVS-t a 'ccvs' user-rel telepítetted, a PHP processek a 'ccvs' felhasználói név alatt kell, hogy fussanak.

A CCVS-ről további információ található a ??? címen.

Ez a dokumentáció még fejlesztések előtt áll. Addig is a Radhat által fenntartott, kicsit aktualitását vesztett, de hasznos dokumentációját tudjuk ajánlani a http://www.redhat.com/docs/manuals/ccvs/ címen.

A CCVS fejlesztését a Red Hat már nem végzi, és nincsenek tervek a további folytatásra. Azoknak, akik helyettesítő terméket keresnek, a Main Street Softworks MCVE termékét ajánljuk, mint lehetséges helyettesítőt. Hasonló a felépítése, és dokumentált PHP támogatással rendelkezik.

Előző | Tartalom | Következő
unixtojd | Fel | ccvs_add