PHP kézikönyv
Előző |  | Következő

# easter_days

(PHP 3 >= 3.0.9, PHP 4, PHP 5)

easter_days -- Kiszámolja adott évben a március 21-től húsvétig terjedő napok számát

## Leírás

int easter_days ( [int évszám [, int számítási_módszer]] )

Kiszámolja adott évben a március 21-től húsvétig terjedő napok számát. Ha nem adod meg a year paramétert, az aktuális évet veszi alapul.

A PHP 4.3.0 változatától kezdődően az évszám paraméter megadása nem kötelező, elhagyása esetén az alapértelmezett évként a rendszeridő szerinti évszám lesz feldolgozva.

A számítási_módszer paraméter szintén a PHP 4.3.0 változatával került bevezetésre, és ezáltal lehetőség nyílik arra, hogy az 1582 - 1752 évekre vonatkozó, a Gregorián naptár szerinti számításokat elvégezhessük. Ehhez ebben a második paraméterben kell megadnunk a következő állandó értéket: `CAL_EASTER_ROMAN`. A további, itt megadható számítási módozatok állandóinak teljes listáját lásd itt : naptárkezeléssel kapcsolatos állandók.

Ez a függvény használható az easter_date() helyett, hogy kiszámolja a UNIX értelmezési tartományon kívülre eső évekre (i.sz. 1970 előtt vagy 2037 után) húsvét napját.

Példa 1. easter_days() példa
`echo easter_days (1999); /* 14, i.e. April 4 */ echo easter_days (1492); /* 32, i.e. April 22 */ echo easter_days (1913); /* 2, i.e. March 23 */`

Húsvét napját a Niceai Zsinat i.sz. 325-ben a tavaszi napéjegyenlőség napjára eső vagy az azutáni első telehold utáni vasárnapban határozta meg. A tavaszi napéjegyenlőséget mindig március 21-re fetételezték, hogy a számítást csökkentsék a telehold és az azt követő vasárnap meghatározására. Az algoritmust kb. 532-ben vezette be Dionyius Exiguus. A Julián naptár szerint (1753 előtti évekre vonatkoztatva) egy egyszerű 19 éves ciklust használtak a hold fázisainak nyomonkövetésére. A Clavius és Lillius által kigondolt, XIII. Gergely pápa által bevezetett és Nagy-Britanniában és gyarmatain 1752 szeptember 22.-én életbe lépett Gergely naptár szerint (1753 utáni évekre vonatkoztatva) két korrekciós tényezőt is belevettek a ciklus még pontosabbá tételéhez.

(A kód Simon Kershaw C programján alapul, <webmaster@ely.anglican.org>)

Lásd még: easter_date()!

Előző | Tartalom | Következő
easter_date | Fel | FrenchToJD