PHP kézikönyv
Előző |  | Következő

# array_splice

(PHP 4, PHP 5)

array_splice -- Lecseréli a tömb egy részét

## Leírás

array array_splice ( array &input, int offset [, int length [, array replacement]] )

Az array_splice() eltávolítja az input tömb offset és length paraméterek által meghatározott sorozatát, és helyébe - ha meg van adva - a replacement tömböt illeszti. Az eltávolított elemek tömbjével tér vissza.

Pozitív offset esetén, a törlendő elemsorozat ennyiedik sorszámú elemtől kezdődik, negatív offset esetén az array tömb végétől visszafelé számolva ennyiedik elemtől kezdődik.

Ha nincs megadva a length, akkor az offset által meghatározott ponttól kezdve a tömb végéig minden elemet eltávolít. Ha a length meg van adva és pozitív, akkor ennyi darab elem kerül törlésre. Negatív length esetén az array tömb végétől visszafelé ennyiedik elemig törlődik minden. Jótanácsként: ha a tömb végéig kell mindent lecserélni a replacement-re, akkor a count($input)-ot kell a length paraméterben megadni.

Ha a replacement tömb is meg van adva, akkor a törölt elemek helyére ennek a tömbnek az elemei kerülnek. Ha offset és length alapján nem történt törlés, akkor a replacement elemei az offset által mutatott helyre kerülnek beillesztésre. Fontos tudni, hogy a replacement tömb kulcsait a függvény nem tartja meg. Ha a replacement egy elemű, akkor nem szükséges array()-t használni, kivéve ha ez az egy elem maga is tömb kell legyen.

Az alábbi utasítások a $input étékét ugyanúgy módosítják:

Táblázat 1. array_splice() megfelelők

array_push($bemenet, $x, $y) | array_splice($bemenet, count($bemenet), 0, array($x, $y))
array_pop($bemenet) | array_splice($bemenet, -1)
array_shift($bemenet) | array_splice($bemenet, 0, 1)
array_unshift($bemenet, $x, $y) | array_splice($bemenet, 0, 0, array($x, $y))
$bemenet[$x] = $y // olyan tömbök esetében ahol a kulcs egyenlő az elem sorszámával | array_splice($bemenet, $x, 1, $y)

A törölt elemek tömbjével tér vissza a függvény.

Példa 1. array_splice() példák
`<?php $bemenet = array("piros", "zöld", "kék", "sárga"); array_splice ($bemenet, 2); // $bemenet most: array("piros", "zöld") $bemenet = array("piros", "zöld", "kék", "sárga"); array_splice ($bemenet, 1, -1); // $bemenet most: array("piros", "sárga") $bemenet = array("piros", "zöld", "kék", "sárga"); array_splice ($bemenet, 1, count($bemenet), "narancs"); // $bemenet most: array("piros", "narancs") $bemenet = array("piros", "zöld", "kék", "sárga"); array_splice ($bemenet, -1, 1, array("fekete", "gesztenye")); // $bemenet most: array("piros", "zöld", "kék", "fekete", "gesztenye") $bemenet = array("piros", "zöld", "kék", "sárga"); array_splice($bemenet, 3, 0, "lila"); // $input is now array("piros", "zöld", // "kék", "lila", "sárga"); ?> ?>`

Lásd még az array_slice(), unset() és array_merge() függvényeket!

Előző | Tartalom | Következő
array_slice | Fel | array_sum