PHP kézikönyv
Előző |  | Következő

# mysql_close

(PHP 3, PHP 4, PHP 5)

mysql_close -- Lezár egy MySQL kapcsolatot

## Leírás

bool mysql_close ( [resource link_identifier] )

A mysql_close() függvény bezárja az adott azonosítójú nem-perzisztens MySQL kapcsolatot. Ha nem adsz meg link_identifier paramétert, akkor az utoljára megnyitott kapcsolatot zárja le.

A mysql_close() függvény használata általában szükségtelen, mert a nem perzisztens kapcsolatok a szkript végén bezáródnak. Lásd még: erőforrások felszabadítása

## Paraméterek

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

Siker esetén `TRUE` értékkel tér vissza, ellenkező esetben `FALSE` értéket ad.

## Példák

Példa 1. MySQL close példa
`<?php $kapcsolat = mysql_connect('kraemer', 'marliesle', 'titok'); if (!$kapcsolat) { die('Nem lehet csatlakozni: ' . mysql_error()); } echo 'A csatlakozás sikerült'; mysql_close($kapcsolat); ?>`
A fenti példa a következő kimenetet adja:
    A csatlakozás sikerült

## Megjegyzések

> Megjegyzés: A mysql_close() nem zárja be a mysql_pconnect() által megnyitott perzisztens kapcsolatokat.

## Lásd még

mysql_connect()
mysql_free_result()

Előző | Tartalom | Következő
mysql_client_encoding | Fel | mysql_connect