PHP kézikönyv
Előző |  | Következő

# mysql_connect

(PHP 3, PHP 4, PHP 5)

mysql_connect -- Kapcsolatot nyit meg egy MySQL szerverhez

## Leírás

resource mysql_connect ( [string server [, string username [, string password [, bool new_link [, int client_flags]]]]] )

Megnyit vagy újrahasznosít egy MySQL szerver kapcsolatot. A kapcsolat a szerverrel a lehető leghamarabb bezárul, amikor a szkript befejezi működését, kivéve ha korábban be lett zárva explicit módon a mysql_close() meghívásával.

## Paraméterek

server

  A MySQL szerver. Tartalmazhat egy port számot is, pl. "hostname:port" vagy egy helyi socket útvonalát, pl. ":/path/to/socket".

  Ha a mysql.default_host PHP direktíva nem definiált (ez az alapértelmezés), akkor az alapértelmezett értéke ' localhost:3306'

username

  A felhasználónév. Alapértelmezett értéke annak a felhasználónak a neve, aki a szerverfolyamatnak a tulajdonosa.

password

  A jelszó. Alapértelmezett értéke az üres jelszó.

new_link

  Ha a mysql_connect() függvényt kétszer ugyanazokkal a paraméterekkel hívod meg, akkor nem jön létre újabb kapcsolat; a függvény a már meglévő kapcsolat azonosítóját fogja visszaadni. A new_link paraméter módosítja ezt a viselkedésmódot, és a mysql_connect() függvényt új link megnyitására kényszeríti, még akkor is, ha előzőleg a mysql_connect() függvényt ugyanazokkal a paraméterekkel hívtad meg.

client_flags

  A client_flags az alábbi konstansok kombinációja lehet: `MYSQL_CLIENT_COMPRESS`, `MYSQL_CLIENT_IGNORE_SPACE` vagy `MYSQL_CLIENT_INTERACTIVE`.

## Visszatérési értékek

Sikeres végrehajtás esetén visszaad egy MySQL kapcsolat azonosítót, hiba esetén pedig `FALSE`-ot.

## Változások naplója

Változat | Leírás
--- | ---
4.3.0 | client_flags paraméter hozzáadása.
4.2.0 | new_link paraméter hozzáadása.
3.0.10 | A ":/path/to/socket" támogatása a server paraméterrel.
3.0.0 | A ":port" támogatása a server paraméterrel.

## Példák

Példa 1. mysql_connect() példa
`<?php $kapcsolat = mysql_connect("localhost", "felhasználónév", "titok"); if (!$kapcsolat) { die('Nem lehet csatlakozni ' . mysql_error())); } echo('A csatlakozás sikerült'); mysql_close($kapcsolat); ?>`

## Megjegyzések

> Megjegyzés: Amikor "localhost"-ot vagy "localhost:port"-t adsz meg szerverként a MySQL kliens könyvtár felülbírálja ezt és megpróbál egy helyi socket-hez kapcsolódni (Windows-on pipe). Ha TCP/IP-t szeretnél használni, használd a "127.0.0.1" alakot "localhost" helyett. Ha a MySQL kliens könyvtár rossz helyi socket-hez próbál csatlakozni, állítsd be a megfelelő útvonalat a mysql.default_host PHP beállítással, a szerver mezőt pedig hagyd üresen.

> Megjegyzés: A kapcsolat a szerverrel a lehető leghamarabb bezárul, amikor a szkript befejezi működését, kivéve ha korábban be lett zárva explicit módon a mysql_close() meghívásával.

> Megjegyzés: Az esetleges hibaüzeneteket a @ operátorral nyomhatod el, a függvényhívás elé való beszúrásával.

## Lásd még

mysql_pconnect()
mysql_close()

Előző | Tartalom | Következő
mysql_close | Fel | mysql_create_db