PHP kézikönyv
Előző | 16. Fejezet. Vezérlési szerkezetek | Következő

# return

A return() utasítás függvényen belül használva azonnal befejezi a folyó függvény futását, és a paramétereként megadott érték szolgáltatja a függvény visszatérési értékét. A return() az eval() függvénnyel futatott kód vagy a szkript futását is leállítja.

A globális érvényességi körben használva a folyó szkript futását szakítja meg. Ha ez a szkript az include() vagy a require() hatására lett futtatva, akkor a vezérlés visszaadódik arra a fájlra, ahol ezek az utasítások szerepelnek, valamint include() esetén a return() paramétere lesz az include() utasítás visszatérési értéke. Ha a return() a fő szkriptben lett kiadva, akkor befejeződik a szkript futása. Ha ez a auto_prepend_file vagy auto_append_file `php.ini`-ben szereplő fájlok valamelyikében történik akkor, (csak) ezeknek a futása fejeződik be.

További magyarázatért lásd Visszatérési értékek c. fejezetet!

> Megjegyzés: Mivel a return() nyelvi szerkezet és nem függvény, a paraméterét körülvevő zárójelek csak akkor szükségesek, ha az argumentum kifejezést tartalmaz. Általános szokás, hogy nem használják amikor egy változót térítenek vissza, különösen azért mert a PHP-nek így kevesebb munkát kell végeznie.

> Megjegyzés: Return utasításban soha ne írj zárójelet a valtozó köré, ha azt referencia szerint akarod visszaadni, mert úgy nem fog működni. Referencia szerint csak változót adhatsz át, kifejezés eredményét nem. Ha return ($a); alakban írod, akkor nem a változót adod vissza, hanem a ($a) kifejezés értékét (ami természetesen az $a változó értéke).

Előző | Tartalom | Következő
declare | Fel | require()