PHP kézikönyv
Előző |  | Következő

# array_search

(PHP 4 >= 4.0.5, PHP 5)

array_search -- Adott elemet keres a tömbben és az indexével tér vissza

## Leírás

mixed array_search ( mixed needle, array haystack [, bool strict] )

Átnézi a haystack tömböt a needle elemet keresve, ha megtalálta, akkor visszaadja az indexét/kulcsát, egyébként `FALSE`-ot.

> Megjegyzés: Ha a needle paraméternek egy stringet adsz meg, az összehasonlítás betűméret-érzékenyen fog történni.

> Megjegyzés: PHP 4.2.0 előtti verziókban hiba esetén az array_search() `NULL` választ adott vissza `FALSE` helyett.

Ha a harmadik, strict paraméter értéke `TRUE`, akkor az array_search() a needle típusát is összeveti a haystack tömb elemeiével.

Ha a needle a haystack tömbben többször is előfordul, az elsőként megtalált kulcsot adja vissza. Ha az összes egyező tömbelem kulcsára szükséged van, használd inkább az array_keys() függvényt a search_value paraméter megfelelő beállítása mellett.

Példa 1. array_search() példa
`<?php $tomb = array(0 => 'kék', 1 => 'vörös', 2 => 'zöld', 3 => 'vörös'); $kulcs = array_search('zöld', $tomb); // $kulcs = 2; $kulcs = array_search('vörös', $tomb); // $kulcs = 1; ?>`

Figyelem
Ez a függvény a logikai típusú `FALSE` értékkel is visszatérhet, olyan nem logikai típusú értékek mellett, amik szintén `FALSE` értékként jelenhetnek meg (mint pl. 0 vagy ""). Olvasd el a Logikai típusról szóló részt további információkért. Használd a === operátort a visszatérési érték ellenőrzésére.

Lásd még: array_keys(), array_values(), array_key_exists() és in_array().

Előző | Tartalom | Következő
array_reverse | Fel | array_shift