PHP kézikönyv
Előző |  | Következő

# serialize

(PHP 3 >= 3.0.5, PHP 4, PHP 5)

serialize -- Karaktersorozat előállítása egy értékből

## Leírás

string serialize ( mixed value )

A serialize() egy karaktersorozattal tér vissza, ami a value paraméterben megadott érték karaktersorozatba kódolt megfelelője. Így bárhol tárolható.

Ez a függvény hasznos PHP értékek tárolására és továbbítására anélkül, hogy a szerkezetük és/vagy típusuk elveszne.

Ha ismét PHP értékbe szeretnéd tenni a "szerializált" karaktersorozatot, használd az unserialize() függvényt. A serialize() minden típust kezel a resource típus kivételével. Szerializálhatsz akár olyan tömböket is, amik magukra tartalmaznak referenciát. A referenciák, amiket a tömbben/objektumban tárolsz, szintén bekerülnek a kódolt karaktersorozatba.

> Megjegyzés: A PHP 3-ban az objektum tulajdonságok szerializálódnak, de a metódusok elvesznek. A PHP 4-esben ilyen probléma nem lép fel. Lásd az objektumok szerializációja részt a Osztályok, objektumok című fejezetben.

Példa 1. serialize() példa
`// A $munkamenet_adat egy többdimenziós tömb, az aktuális // felhasználó munkamenet adataival. A serialize()-t használjuk // az adatok adatbázisban történő tárolására a kérés végén. $conn = odbc_connect ("webdb", "php", "csirke"); $stmt = odbc_prepare ($conn, "UPDATE munkamenetek SET adat = ? WHERE id = ?"); $sqladat = array (serialize($munkamenet_adat), $PHP_AUTH_USER); if (!odbc_execute ($stmt, &$sqladat)) { $stmt = odbc_prepare($conn, "INSERT INTO munkamenetek (id, adat) VALUES(?, ?)"); if (!odbc_execute($stmt, &$sqladat)) { /* Valami nem jött össze, hibakezelés */ } }`

Lásd még unserialize().

Előző | Tartalom | Következő
print_r | Fel | settype