PHP kézikönyv
Előző |  | Következő

# array

(PHP 3, PHP 4, PHP 5)

array -- Létrehoz egy tömböt

## Leírás

array array ( [mixed ...] )

A paramétereként átadott értékekből képzett tömböt ad vissza, az elemekhez az indexük is hozzárendelhető a => operátorral. Hogy mi is pontosan az a tömb, a array type oldalon olvashatsz részletesen.

> Megjegyzés: Az array() nyelvi építőelem tömbök létrehozására, és nem szokványos függvény.

Az "index => érték" szintaxis - egymástól vesszővel elválasztva - meghatároz egy indexet a hozzátartozó értékkel. Az index lehet sztring vagy egész szám is. Ha nincs index megadva, akkor egy automatikusan generált egész szám lesz az elem indexe. (Az automatikus indexelés 0-tól kezdődik.) Ha az index egy egész szám, akkor a következőként generált index az eddigi legnagyobb egész számú indextől eggyel nagyobb szám lesz. Figyelj arra, hogy ha két azonos indexű elemet definiálsz, akkor az utolsó felülírja az elsőt.

Szintaktikailag nem probléma, ha az utolsó tömbelem után is található vessző.

A következő példák segítenek megérteni, hogyan lehet kétdimenziós tömböket létrehozni, asszociatív tömbök kulcsait megadni, illetve hogyan lehet helyeket kihagyni és folytatni numerikus indexelést.

Példa 1. array() példa
`<?php $gyumolcsok = array ( "gyümölcsök" => array("a" => "narancs", "b" => "banán", "c" => "alma"), "számok" => array(1, 2, 3, 4, 5, 6), "lyukak" => array("első", 5 => "második", "harmadik") ); ?>`

Példa 2. Automatikus indexelés az array() "függvénnyel"
`<?php $tomb = array( 1, 1, 1, 1, 1, 8 => 1, 4 => 1, 19, 3 => 13 ); ?> print_r($tomb);`
A fenti példa a következő kimenetet adja:
`Array ( [0] => 1 [1] => 1 [2] => 1 [3] => 13 [4] => 1 [8] => 1 [9] => 19 )`

Figyeld meg, hogy a 3. indexű elemet kétszer definiáltuk, és a végső értéke a 13. A 4. elemet a 8. után hoztuk létre, és a következő elemnek (19-nek) generált index értéke 9, mivel a legnagyobb létező index a tömbben a 8 volt.

Ez a példa egy olyan tömböt hoz létre, amelynek az indexelése 1-től kezdődik.

Példa 3. 1-től indexelt tömb létrehozása array() "függvénnyel"
`<?php $elso_negyedev = array(1 => 'Január', 'Február', 'Március'); print_r($elso_negyedev); ?>`
A fenti példa a következő kimenetet adja:
    Array
    (
        [1] => 'Január'
        [2] => 'Február'
        [3] => 'Március'
    )

Ahogy Perlben is, hivatkozhatsz tömbelemekre duplaidézőjeles sztringek közepén is. PHP-ben viszont ezen hivatkozásokat kapcsos zárójelbe kell tenned.

Példa 4. Tömbelem elérése duplaidézőjeles sztringben
`<?php $ize = array('nev' => 'Peti'); echo "Helló {$ize['nev']}!"; // Hello Peti! ?>`

Lásd még: array_pad(), list(), count(), foreach és range().

Előző | Tartalom | Következő
array_walk | Fel | arsort