PHP kézikönyv
Előző |  | Következő

# session_name

(PHP 4, PHP 5)

session_name -- Az aktuális munkamenet név lekérdezése / beállítása

## Leírás

string session_name ( [string name] )

A session_name() visszaadja az aktuális munkamenet nevét. Ha a name paraméter meg van adva, az aktuális munkamenet neve erre változik.

A munkamenet neve azonosítja a munkamenetet a sütikben, URL-ekben és űrlapokban. Csak alfanumerikus karaktereket tartalmazhat, rövidnek és érthetőnek kell lennie (azon látogatók számára, akik például bekapcsolt süti figyelmeztetők olvasása alapján döntik el a süti engedélyezését). A munkamenet neve visszatér a `php.ini` session.name beállítására a PHP program futása kezdetén. Ezért mindig meg kell hívni a session_name() függvényt a kívánt névvel a session_start() és/vagy session_register() hívások előtt, ha nem az alapértelmezett munkamenet nevet szeretnéd használni.

Példa 1. session_name() példa
`<?php /* a munkamenet nevét webhelyneve-re állíjtuk */ $elozo_nev = session_name("webhelyneve"); echo "A megelőző munkamenet név $elozo_nev volt.<br />"; ?>`

Lásd még: session.name php.ini beállítási lehetőség.

Előző | Tartalom | Következő
session_module_name | Fel | session_regenerate_id