PHP kézikönyv
Előző |  | Következő

# CLXIII. WDDX függvények

Ezek a függvények a WDDX-szel dolgoznak.

Ahhoz, hogy használhasd a WDDX-et, telepítened kell az expat programkönyvtárat (ami az Apache 1.3.7 vagy későbbi verziók része) és újra kell fordítanod a PHP-t a --with-xml és --enable-wddx paraméterekkel.

> Megjegyzés: Ha nemcsak ASCII karaktereket kell használni, akkor be kell állítani a megfelelő nyelvi környezetet a függvények használata előtt, lásd: setlocale().

Figyelj arra, hogy minden változókat stringgé alakító függvény az átadott tömb első elemét ellenőrzi, hogy megállapítsa, hogy egy tömböt vagy egy struktúrát állítson-e elő. Ha az első elem kulcsa string, akkor struktúrát állít elő, egyébként tömböt.

Példa 1. Egyszerű értékek átalakítása
`<?php print wddx_serialize_value("PHP to WDDX packet example", "PHP packet"); ?>`

Ez a példa az alábbi eredményt adja:

`<wddxPacket version='1.0'><header comment='PHP packet'/><data> <string>PHP to WDDX packet example</string></data></wddxPacket>`

Példa 2. Bővíthető csomagok
`<?php $pi = 3.1415926; $packet_id = wddx_packet_start("PHP"); wddx_add_vars($packet_id, "pi"); /* A $cities képzeletben egy adatbázisból származik */ $cities = array("Austin", "Novato", "Seattle"); wddx_add_vars($packet_id, "cities"); $packet = wddx_packet_end($packet_id); print $packet; ?>`

Ez a példa az alábbi eredményt adja:

`<wddxPacket version='1.0'><header comment='PHP'/><data><struct> <var name='pi'><number>3.1415926</number></var><var name='cities'> <array length='3'><string>Austin</string><string>Novato</string> <string>Seattle</string></array></var></struct></data></wddxPacket>`

Előző | Tartalom | Következő
w32api_set_call_method | Fel | wddx_add_vars