PHP kézikönyv
Előző |  | Következő

# mysql_insert_id

(PHP 3, PHP 4, PHP 5)

mysql_insert_id -- Visszaadja az előző INSERT művelet által előállított azonosítót

## Leírás

int mysql_insert_id ( [resource link_identifier] )

Az előző INSERT műveletben szereplő AUTO_INCREMENT tulajdonságú mező számára generált értéket adja meg.

## Paraméterek

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

Az előző INSERT utasítás által egy AUTO_INCREMENT tulajdonságú mező számára generált értéket adja meg, 0-t ha a kérés nem generált AUTO_INCREMENT értéket, vagy `FALSE`-ot ha nem jött létre MySQL kapcsolat.

## Példák

Példa 1. mysql_insert_id() example
`<?php $kapcsolat = mysql_connect('localhost', 'mysql_user', 'mysql_password'); if (!$kapcsolat) { die('Nem tudok kapcsolódni: ' . mysql_error()); } mysql_select_db('adatbazis'); mysql_query("INSERT INTO tabla (termek) values ('kossu')"); printf("Az utoljára beszúrt sor a %d azonosítót kapta.\n", mysql_insert_id()); ?>`

## Megjegyzések

Figyelem
A mysql_insert_id() a natív mysql_insert_id() MySQL C API függvény visszatérési típusát átalakítja egy long típusra (PHP-ben int a neve). Ha az AUTO_INCREMENT-es oszlop típusa BIGINT, akkor a mysql_insert_id() által visszaadott érték hibás lesz. Helyette használd a MySQL LAST_INSERT_ID() belső SQL függvényét egy SQL kérésben.

> Megjegyzés: Mivel a mysql_insert_id() az utolsó végrehajtott utasításra vonatkozik, bizonyosodj meg róla, hogy az értéket generáló kérés után rögtön meghívod.

> Megjegyzés: A MySQL LAST_INSERT_ID() SQL függvénye mindig a legutóbbi AUTO_INCREMENT-es generált értéket adja meg, és nem lesz törölve lekérdezések között.

## Lásd még

mysql_query()
mysql_info()

Előző | Tartalom | Következő
mysql_info | Fel | mysql_list_dbs