PHP kézikönyv
Előző |  | Következő

# mysql_list_fields

(PHP 3, PHP 4, PHP 5)

mysql_list_fields -- Kilistázza a MySQL tábla mezőit

## Leírás

resource mysql_list_fields ( string database_name, string table_name [, resource link_identifier] )

Egy adott tábláról szolgáltat információt

E függvény használata ellenjavallt. Használd inkább a mysql_query() függvényt egy SHOW COLUMNS FROM table [LIKE 'name'] alakú SQL utasítás végrehajtására.

## Paraméterek

database_name

  A lekérdezendő adatbázis neve.

table_name

  A lekérdezendő tábla neve.

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

Egy eredménymutató erőforrás, hiba esetén `FALSE`.

A visszaadott értéket a mysql_field_flags(), mysql_field_len(), mysql_field_name(), és a mysql_field_type() függvényekkel hámozhatsz meg.

## Példák

Példa 1. Alternatíva az ellenjavallt mysql_list_fields() függvényre
`<?php $eredmeny = mysql_query("SHOW COLUMNS FROM tablanev"); if (!$eredmeny) { echo 'Kérés futtatási hiba: ' . mysql_error(); exit; } if (mysql_num_rows($eredmeny) > 0) { while ($row = mysql_fetch_assoc($eredmeny)) { print_r($row); } }`
A fenti példa valami ilyesmi kimenetet ad:
    Array
    (
        [Field] => id
        [Type] => int(7)
        [Null] =>
        [Key] => PRI
        [Default] =>
        [Extra] => auto_increment
    )
    Array
    (
        [Field] => email
        [Type] => varchar(100)
        [Null] =>
        [Key] =>
        [Default] =>
        [Extra] =>
    )

## Megjegyzések

> Megjegyzés: A visszafelé kompatibilitás miatt a következő elavult álnév is használható: mysql_listfields()

## Lásd még

mysql_field_flags()
mysql_info()

Előző | Tartalom | Következő
mysql_list_dbs | Fel | mysql_list_processes