PHP kézikönyv
Előző | 16. Fejezet. Vezérlési szerkezetek | Következő

# break

A break azonnal kilép az aktuális for, foreach, while, do-while ciklusból vagy switch szerkezetből.

A break elfogad egy elhagyható szám paramétert, amely megadja, hogy hány egymásba ágyazott struktúrából kell egyszerre 'kiugrani'.

`<?php $tomb = array('egy', 'kettő', 'három', 'négy', 'stop', 'öt'); while (list (, $ertek) = each($tomb)) { if ($ertek == 'stop') { break; /* írhattál volna ide 'break 1;'-et is */ } echo "$ertek<br />\n"; } /* Az elhagyható paraméter használata */ $i = 0; while (++$i) { switch ($i) { case 5: echo "5 esetén<br />\n"; break 1; /* csak a switch-ből lép ki */ case 10: echo "10 esetén kilépés<br />\n"; break 2; /* a switch és a while befejezése */ default: break; } } ?>`

Előző | Tartalom | Következő
foreach | Fel | continue