PHP kézikönyv
Előző |  | Következő

# Előszó

> A PHP, bővebben "PHP: Hypertext Preprocessor" egy széles körben használt, nyílt forráskódú, általános célú programozási nyelv, különösen jó web-fejlesztés támogatással, és HTML-be ágyazási képességekkel. A szintakszisa a C, Java és Perl nyelvekre épül, könnyen megtanulható. A nyelv fő célja lehetőséget teremteni dinamikusan generált weboldalak gyors készítésére, de a PHP ennél sokkal többre is képes.

Ez a kézikönyv legfőképpen függvény referenciaként használható, azonban a nyelvi elemek ismertetése is megtalálható benne, a főbb PHP szolgáltatások leírása, és más kapcsolódó információk mellett.

Ez a kézikönyv számos nyelven és formátumban letölthető a http://www.php.net/download-docs.php címen. Ha érdekel, hogyan készül ez a kézikönyv, olvasd el az 'About the manual' című függeléket. Ha a PHP történetére vagy kíváncsi, olvasd el az idevontakozó függeléket.

A magyar kézikönyvet téritésmentesen készítjük, szabadidőnkben. A le nem fordított fejezetek mindig a legfrissebb angol szöveggel jelennek meg, ezért vegyes nyelvű oldalakkal igen ritkán fogsz találkozni. Időnként az azonban előfordulhat, hogy bizonyos már lefordított fejezetek nem teljesen aktuálisak. Emiatt ha mindig aktuális és pontos információra van szükséged, és értesz angolul, érdemes ezt a kézikönyvet az angol változattal párhuzamosan használni. Az esetleges kellemetlenségekért elnézést kérünk, bár felelősséget természetesen nem tudunk vállalni.

A PHP kézikönyv magyar fordítása a Neumann János Számítógép-tudományi Társaság Webalkalmazások Fejlesztése Szakosztályának egyik projektje. A fordítás oldala a http://wfsz.njszt.hu/projektek_phpdoc.php címen található. Ha szeretnél bekapcsolódni a fordításba, látogasd meg ezt a címet.

# Szerzők és más segítők

Az utóbbi idők leginkább aktív szerzőit soroljuk fel a kézikönyv fedőlapján, de fontos megjegyeznünk, hogy sokkal több hozzájáruló segítő dolgozik jelenleg is a PHP dokumentáción, és még többen segítettek a múltban. Szintén sok névtelen személy van, akik beküldött megjegyzéseikkel, kommentárjaikkal egészítették ki a kézikönyvet, hiszen ezeket időről időre beépítjük az oldalakba. Minden alább látható lista ábécésorrendben sorolja fel a segítőket.

## Szerzők és szerkesztők

A következő hozzájáruló segítők a kézikönyv írásával, kibővítésével jelentős mértékben hatottak a jelenlegi tartalomra: Jouni Ahto, Alexander Aulbach, Daniel Beckham, Stig Bakken, Jesus M. Castagnetto, Ron Chmara, Sean Coates, John Coggeshall, Simone Cortesi, Markus Fischer, Wez Furlong, Sara Golemon, Rui Hirokawa, Brad House, Moriyoshi Koizumi, Rasmus Lerdorf, Andrew Lindeman, Stanislav Malyshev, Rafael Martinez, Yasuo Ohgaki, Derick Rethans, Sander Roobol, Egon Schmid, Thomas Schoefbeck, Sascha Schumann, Dan Scott, Lars Torben Wilson, Jim Winstead, Jeroen van Wolffelaar és Andrei Zmievski.

A következő hozzájáruló segítők jelentős munkát fektettek a kézikönyv szerkesztésébe: Stig Bakken, Gabor Hojtsy, Hartmut Holzgraefe és Egon Schmid.

## Felahsználói megjegyzések kezelői

A jelenleg legaktívabb karbantartók: Mehdi Achour, Friedhelm Betz, Vincent Gevers, Aidan Lister, Nuno Lopes és Tom Sommer.

A következő személyeket szintén köszönet illeti jelentős részvételükért: Daniel Beckham, Victor Boivie, Jesus M. Castagnetto, Nicolas Chaillan, Ron Chmara, James Cox, Sara Golemon, Zak Greant, Szabolcs Heilig, Oliver Hinckel, Hartmut Holzgraefe, Rasmus Lerdorf, Andrew Lindeman, Maxim Maletsky, James Moore, Sebastian Picklum, Derick Rethans, Sander Roobol, Damien Seguy, Jason Sheets, Jani Taskinen, Yasuo Ohgaki, Philip Olson, Lars Torben Wilson, Jim Winstead, Jared Wyles és Jeroen van Wolffelaar.

Előző | Tartalom | Következő
PHP kézikönyv |  | Első lépések