PHP kézikönyv
Előző | R. Függelék. A kézikönyvről | Következő

# Ebben a kézikönyvben dokumentált PHP verziók

Ez a dokumentáció a PHP 4-ről és a PHP 5-ről is tartalmaz információkat, valamint néhány kompatibilitási információval szolgál a PHP 3-ra vonatkozólag. A viselkedésmód, a visszatérési érték és egyéb változások a különböző PHP verziók között a megjegyzésekben és magában a kézikönyvben vannak dokumentálva.

Találhatsz olyan részeket a dokumentációban, amely a a PHP CVS verziójához tartozik, amely a mindenkori aktuális fejlesztési változatot jelenti, ez a CVS verziókezelő rendszeren keresztül érhető el. Ha nem vagy magának a PHP-nek a fejlesztője, és ha nem vagy oda annyira azért, hogy a PHP-nek a legaktuálisabb fejlesztési verzióját használd, a szolgáltatások, amik a "CVS-en elérhető" felirattal vannak megjelölve, nem érhető el számodra. Ámbár ezek a szolgáltatások valószínűleg elérhetőek lesznek a PHP következő stabil verziójában. Ha szeretnéd letölteni a CVS verziót, nézd meg az anonymous CVS hozzáférés nevű oldalt.

Olyan dokumentációhoz is hozzáférhetsz, amely a PHP még ki nem adott verzióját fedi le (mint például a PHP 5.0.0, miközben az aktuális stabil verzió a 4.3.x). Többnyire ez nem dokumentációs hiba. Gyakran kerül bele magyarázat olyan funkciókhoz, amelyek még nem elérhetőek az aktuális PHP kiadásban, de elérhetőek lesznek egy meghatározott későbbi PHP verzióban. Általában a PHP-be új funkcionalitás csak főverziók kiadásakor jelennek meg, egyébként csak hibajavítások történnek. Az A.B.C verziójelölést használva, egy főverzió kiadások esetén az A-t vagy a B-t növelik, míg a kisebb kiadások esetén a C-t növelik. Ezért nem ritka például, hogy egy funkcionalitást úgy dokumentálnak, hogy a PHP x.1.x-től elérhető, miközben a legfrissebb verzió a PHP x.0.x. Figyelj arra is, hogy a kézikönyv jelen időt használ, és nem jövő időt.

A kézikönyv gyakran megadja PHP direktívák alapértelmezett értékeit. Ezek az értékek a `php.ini-dist` állományon alapulnak és nem a `php.ini-recommended` -en, és a PHP legújabb verziójára vonatkoznak. A PHP direktívákról szóló függelékben megtalálod a részleteket és a változásokat.

Előző | Tartalom | Következő
Hogyan értelmezzünk egy függvénydefiníciót (prototípust) | Fel | Hol találsz több információt a PHP-ről