PHP kézikönyv
Előző | 18. Fejezet. Osztályok, objektumok (PHP 4-ben) | Következő

# Hatókör megadó operátor (::)

Figyelem
Az alábbiak csak PHP 4-től érvényesek.

Időnként hasznos az ősosztályok metódusaira vagy tulajdonságaira hivatkozni, vagy olyan osztálymetódusokat meghívni, amelyek nem példányosított objektumokhoz tartoznak. A :: operátor erre használható.

`<?php class A { function pelda() { echo "Én az eredeti A::pelda() metódus vagyok.<br />\n"; } } class B extends A { function pelda() { echo "Én a felüldefiniáló B::pelda() metódus vagyok.<br />\n"; A::example(); } } // nincs semmilyen objektum az A osztályból // ez azonban ki fogja írni: // Én az eredeti A::pelda() metódus vagyok.<br /> A::pelda(); // B egy objektuát hozzuk létre $b = new B; // ez ki fogja írni: // Én a felüldefiniáló B::pelda() metódus vagyok.<br /> // Én az eredeti A::pelda() metódus vagyok.<br /> $b->pelda(); ?>`

A fenti példa meghívja az A osztály pelda() metódusát, habár nincs konkrét példányunk az A osztályból, tehát ezt nem írhatnánk le az $a->pelda()-hoz hasonlóan. Ehelyett a pelda() egy 'osztálymetódusként' viselkedik, azaz az osztály egy függvényeként, és nem egy példány metódusaként.

Osztálymetódusok léteznek, de osztálytulajdonságok (változók) nem. Mivel a hívás pillanatában semmilyen objektum nem létezik, egy osztálymetódus nem használhat objektum változókat, és egyáltalán nem használhatja a $this speciális referenciát. Egy objektummetódus azonban természetesen dolgozhat globális változókkal és lokális változókkal is.

A fenti példa a B osztályban felüldefiniálja a pelda() metódust. Az A osztálytól örökölt eredeti definíció eltűnik, és többé nem érhető el, hacsak nem az A osztályban megvalósított pelda() függvényre hivatkozol közvetlenül, a :: operátor segítségével. Ennek eléréséhez A::pelda()-t kell használni (ebben az esetben írhatnál parent::pelda()-t is, ahogy az a következő szakaszban olvasható).

Ebben a környezetben van aktuálisan használt objektum, és ennek lehetnek objektum változói (tulajdonságai). Ekképpen ha egy objektummetóduson belül használod ezt az operátort, akkor alkalmazhatod a $this-t, és felhasználhatod az objektum tulajdonságait.

Előző | Tartalom | Következő
Konstruktor | Fel | parent