PHP kézikönyv
Előző | 17. Fejezet. Függvények | Következő

# Belső (beépített) függvények

A PHP rengeteg függvényt és konstrukciót biztosít. Ezen kívül vannak függvények, amelyek bizonyos lefordított PHP kiterjesztéseket igényelnek, különben "undefined function" (definiálatlan függvény) fatális hibát okoznak. Például az image függvények használatához (mint például a imagecreatetruecolor()) a PHP GD támogatással kell legyen lefordítva. Vagy a mysql_connect() használatához a PHP-be bele kell fordítani a MySQL támogatást. Sok olyan alapvető függvény van, amely minden PHP verzióban megtalálható, mint például a string és a változó függvények. A phpinfo() vagy a get_loaded_extensions() függvény kiírja mely kiterjesztések vannak betöltve a PHP-be. Sok kiterjesztés van alapértelmezésben engedélyezve. A PHP kézikönyv kiterjesztések szerint van felosztva. Egyéb információért a PHP beállításával kapcsolatban lásd még a konfiguráció, telepítés, és a kiterjesztések különálló fejezeteit.

A Hogyan értelmezzünk egy függvénydefiníciót (prototípust) című fejezetben van tárgyalva hogyan kell értelmezni a függvények kézikönyvben szereplő leírását. Fontos megérteni, hogy egy függvény mit ad vissza vagy hogy egy függvény közvetlenül az átadott értéket módosítja. Például a str_replace() a módosított karakterláncot adja vissza, miközben a usort() magán az átadott értéken dolgozik. A kézikönyvnek minden oldala sajátos információkat is tartalmaz a függvényekről, mint például a paraméterek, viselkedésmód változása, visszatérítési értékek siker és sikertelenség esetén és az információ érvényessége. Ezen fontos (viszont sokszor hajszálnyi) különbségek ismerete döntő jelentőségű lehet helyes PHP kód írásához.

Lásd még: function_exists(), teljes függvény referencia, get_extension_funcs() és dl() függvényeket.

Előző | Tartalom | Következő
Függvényváltozók | Fel | Osztályok, objektumok (PHP 4-ben)