PHP kézikönyv
Előző | E. Függelék. A PHP debuggere | Következő

# A debugger protokoll

A PHP 3 debugger protokollja sor-alapú. Ez azt jelenti, hogy minden sornak van egy típus eleme, és több sor alkot egy üzenetet. Minden üzenet a start típussal kezdődik, és az end típussal végződik. A PHP 3 esetleg párhuzamosan küldhet sorokat más-más üzenetekkel.

Egy sor a következő formát mutatja:

    dátum idő host(pid) típus: üzenet adata

dátum

  ISO 8601 formátumú dátum (éééé-hh-nn)

idő

  Időpont, beleértve a mikroszekundumokat is: óó:pp:uuuuuu

host

  Domain név vagy IP cím, ahonnan a szkript hiba érkezett.

pid

  PID (process id). A host-on futó process azonosítója, ami a PHP 3 szkriptet futtatja.

típus

  A sor típusa. Megadja a fogadó programnak, hogy hogyan kell kezelni az utána következő adatot.

  Táblázat E-1. Debugger sor típusok

  Név | Jelentés
  --- | ---
  start | Közli, hogy egy üzenet itt kezdődik el. Az adat tartalma a hiba típusa, ami "Debugger hiba típusok" táblázatban találhatóak egyike.
  message | A PHP 3 hibaüzenet.
  location | Fájlnév és sorszám, ahol a hiba felmerült. Az első location sor mindig a legfelső szintű fájlt mutatja. Az adat tartalma fájlnév:sorszám lesz. Mindig található egy location sor a message és function sorok után.
  frames | A frame-ek száma a következő stack kiírásban. Ha négy frame van, az azt jelenti, hogy négy mélységben hívott függvényben volt hiba. Ha nincs "frames" rész, akkor az érték 0 (a hiba a legfelső szinten történt).
  function | A függvény neve, ahol a hiba kelezkezett. Minden frame-nél megjelenik az ahhoz tartozó függvénynévvel.
  end | Közli a debugger programmal, hogy az üzenet végetért.

adat

  A sorhoz tartozó adat.

Táblázat E-2. Debugger hiba típusok

Debugger | PHP 3 hiba
--- | ---
warning | E_WARNING
error | E_ERROR
parse | E_PARSE
notice | E_NOTICE
core-error | E_CORE_ERROR
core-warning | E_CORE_WARNING
unknown | (bármi más)

Példa E-1. Pálda debugger üzenetre 1998-04-05 23:27:400966 lucifer.guardian.no(20481) start: notice 1998-04-05 23:27:400966 lucifer.guardian.no(20481) message: Uninitialized variable 1998-04-05 23:27:400966 lucifer.guardian.no(20481) location: (null):7 1998-04-05 23:27:400966 lucifer.guardian.no(20481) frames: 1 1998-04-05 23:27:400966 lucifer.guardian.no(20481) function: display 1998-04-05 23:27:400966 lucifer.guardian.no(20481) location: /home/ssb/public_html/test.php3:10 1998-04-05 23:27:400966 lucifer.guardian.no(20481) end: notice

Előző | Tartalom | Következő
A debugger használata | Fel | Configure options