PHP kézikönyv
Előző |  | Következő

# xml_set_unparsed_entity_decl_handler

(PHP 3 >= 3.0.6, PHP 4, PHP 5)

xml_set_unparsed_entity_decl_handler -- "nem elemzendő egyedek" kezelőfüggvényét állítja be az elemző számára

## Leírás

bool xml_set_unparsed_entity_decl_handler ( resource parser, callback handler )

A parser paraméterben megjelölt XML elemző "nem elemzendő egyedet" (unparsed entity) kezelő függvényét állítja be, amelynek a nevét a handler paraméterben kell átadni. Ennek a függvénynek már léteznie kell, amikor a parser elemzővel meghívásra kerül az xml_parse() függvény.

Ez az kezelőfüggvény akkor kerül meghívásra, ha az XML elemző az alábbi alakú, ún. külső, nem elemzendő egyed-deklarációval találkozik:

    <!ENTITY <parameter>name</parameter> {<parameter>public_id</parameter> | <parameter>system_id</parameter>}
            NDATA <parameter>notation_name</parameter>

Lásd még az XML 1.0 specifikáció 4.2.2 fejezetét a jelölésként deklarált külső egyedekről!

A handler-ben megnevezett függvénynek hat paramétert kell fogadnia, a függvény prototípusa a következő: handler ( resource parser, string entity_name, string base, string system_id, string public_id, string notation_name )

parser

  Az első paraméter, parser, hivatkozás az aktuális XML elemzőre, amely ezt a kezelőfüggvényt meghívta és használja.

entity_name

  A definiálandó egyed neve.

base

  Ez tartalmazná azt az "alapot", amivel külső egyedek rendszerazonosítóját (system_id) fel lehetne oldani. Ez a paraméter jelenleg üres sztringet ad.

system_id

  A negyedik paraméter, system_id, ami az egyed deklarációjában szereplő rendszerazonosítót tartalmazza.

public_id

  Az ötödik paraméter, public_id, az egyed-deklarációban meghatározott nyilvános azonosító.

notation_name

  Az egyed jelölésének (notation) a neve.(lásd: xml_set_notation_decl_handler()!)

Ha a függvény neve helyett üres sztring vagy `FALSE` szerepel, akkor a kérdéses kezelőfüggvény nem elérhető, le van tiltva.

`TRUE`-t ad vissza, ha a kezelőt sikeresen beállította, és `FALSE`-t, ha a parser nem érvényes erőforrás.

> Megjegyzés: A függvény neve helyett egy tömböt is átadhatsz, ami egy objektum referenciát és egy metódus nevet kell tartalmazzon.

Előző | Tartalom | Következő
xml_set_start_namespace_decl_handler | Fel | XML-RPC Functions