PHP kézikönyv
Előző |  | Következő

# mysql_drop_db

(PHP 3, PHP 4, PHP 5)

mysql_drop_db -- Töröl egy MySQL adatbázist

## Leírás

bool mysql_drop_db ( string database_name [, resource link_identifier] )

A mysql_drop_db() függvény megpróbálja az egész adatbázist kitörölni, melyet az adott kapcsolat-azonosító határoz meg. E függvény használata nem javasolt. Ehelyett inkább adj ki egy DROP DATABASE sql utasítást a mysql_query() függvénnyel.

## Paraméterek

database_name

  A törlendő adatbázis neve.

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

Siker esetén `TRUE` értékkel tér vissza, ellenkező esetben `FALSE` értéket ad.

## Példák

Példa 1. Példa a mysql_drop_db() alternatívájára
`<?php $kapcsolat = mysql_connect('localhost', 'mysql_user', 'mysql_password'); if (!$kapcsolat) { die('A kapcsolódás sikertelen: ' . mysql_error()); } $sql = 'DROP DATABASE adatbazis'; if (mysql_query($sql, $kapcsolat)) { echo "Adatbázis sikeresen törölve\n"; } else { echo 'Adatbázis törlése sikertelen: ' . mysql_error() . "\n"; } ?>`

## Megjegyzések

Figyelem
Ezt a függvényt nem használhatod, ha a MySQL kiterjesztés a MySQL 4.x alapján lett létrehozva.

> Megjegyzés: A visszafelé kompatibilitás miatt a következő elavult álnév is használható: mysql_dropdb()

## Lásd még

mysql_query()

Előző | Tartalom | Következő
mysql_db_query | Fel | mysql_errno