PHP kézikönyv
Előző |  | Következő

# 9. Fejezet. Futásidejű beállítások

# A konfigurációs állomány

A konfigárós fájl (PHP 3-ban `php3.ini`, PHP 4-től pedig egyszerűen `php.ini`) beolvasása a PHP indulásakor történik meg. A szervermodul verziókban ez csak egyszer történik meg, ammikor a szerver elindul. A CGI és CLI változatok esetén minden hívás esetén megtörténik

A `php.ini`-t sorrendben a következő helyeken keresi:

- SAPI modul specifikus helyen (Apache 2 esetén a PHPIniDir direktíva, CGI és CLI esetén -c parancssori opció, NSAPI esetén php_ini paraméter, THTTPD esetén PHP_INI_PATH környezeti változó határozza meg)

- HKEY_LOCAL_MACHINE\SOFTWARE\PHP\IniFilePath (Windows Registry)

- A PHPRC környezeti változó

- Aktuális könyvtár (CLI esetén)

- A webszerver könyvtára (SAPI modulok esetén), vagy a PHP könyvtára (egyéb esetben Windows-on)

- Windows könyvtár (`C:\windows` vagy `C:\winnt`) (Windows esetén), vagy a --with-config-file-path fordítási opció

Ha a `php-SAPI.ini` fájl létezik, (ahol SAPI a használt SAPI, vagyis a fájlnév például `php-cli.ini` vagy `php-apache.ini`), ezt fogja a `php.ini` helyett használni. A SAPI neve a php_sapi_name() függvénnyel kérhető le.

> Megjegyzés: Az Apache webszerver induláskor a gyökérkönyvtárra vált, ezért a PHP a gyökérkönyvtárból olvassa be a `php.ini`-t, ha létezik.

A kiterjesztések által használt `php.ini` direktívák a megfelelő kiterjesztés oldalain vannak dokumentálva. Az alapvető direktívák listája a függelékben található. Valószínűleg nincs minden PHP direktíva dokumentálva ebben a kézikönyvben. A PHP verziódban alkalmazható direktívák teljes listáját megtalálod az elég jól dokumentált `php.ini` fájlban, vagy a legfrissebb `php.ini`-t a CVS-ben találod meg.

Példa 9-1. `php.ini` példa
    ; egy nem idézőjelek között lévő pontosvessző (;) után lévő szöveg
    ; az adott sorban figyelmen kívül lesz hagyva
    [php] ; a szekció jelölők (szögletes zárójelek között lévő szövegek)
          ; szintén figyelmen kívül lesznek hagyva
    ; A logikai értékek lehetnek
    ;    true, on, yes
    ; vagy false, off, no, none
    register_globals = off
    track_errors = yes

    ; a stringeket macskakörmök közé teheted
    include_path = ".:/usr/local/lib/php"

    ; a visszaperjelek normális karaktereknek számítanak
    include_path = ".;c:\php\lib"

Előző | Tartalom | Következő
Hibajelentések | Fel | Konfigurációs beállítások megváltoztatása