PHP kézikönyv
Előző |  | Következő

# mysql_fetch_assoc

(PHP 4 >= 4.0.3, PHP 5)

mysql_fetch_assoc -- Az eredmény egy sorát asszociatív tömbként adja vissza.

## Leírás

array mysql_fetch_assoc ( resource result )

Az eredmény következő sorával, mint asszociatív tömbbel tér vissza.

A mysql_fetch_assoc() függvény hívásával ugyanazt érjük el, mintha a mysql_fetch_array() függvényt hívtuk volna meg MYSQL_ASSOC második paraméterrel. Ez a függvény egy tisztán asszociatív tömböt ad vissza.

## Paraméterek

result

  A feldolgozandó eredményhalmaz erőforrás. Ez az eredményhalmaz egy mysql_query() hívás eredményeként kellett létrejöjjön.

## Visszatérési értékek

Visszaad egy asszociatív tömböt amely megfelel a következő sornak, ha viszont nincs több sor, akkor `FALSE`-ot ad vissza.

Ha az eredmény több oszlopának ugyanaz a neve, akkor a később szereplő oszlop marad meg. Ha szeretnéd az összes mezőt elérni, akkor vagy számokkal indexszel érd el az eredményt a mysql_fetch_array() függvény használatával, vagy az SQL parancsban kérj aliast az oszlopra. Lásd még a mysql_fetch_array() függvénynél szereplő példát az aliasok leírásáért.

## Példák

Példa 1. Egy terjedelmesebb mysql_fetch_assoc() példa
`<?php $kapcsolat = mysql_connect("localhost", "mysql_felhasznalo", "mysql_jelszo"); if (!$kapcsolat) { echo "Nem tudok csatlakozni: " . mysql_error(); exit; } if (!mysql_select_db("adatbazis")) { echo "Nem tudok belépni az adatbázisba: " . mysql_error(); exit; } $sql = "SELECT azon AS felhasznalo_azon, nev, allapot FROM felhasznalok WHERE allapot = 1"; $eredmeny = mysql_query($sql); if (!$eredmeny) { echo "A kérés futtatása sikertelen volt: " . mysql_error(); exit; } if (mysql_num_rows($eredmeny) == 0) { echo "Nincs egy sor sem, nincs mit kiírjak, ezért most kilépek"; exit; } // Amíg létezik adatsor, tedd bele azt a $sor változóba, mint asszociatív tömböt. // Megjegyzés: Ha csak egyetlen sort vársz, semmi szükség a ciklusra // Megjegyzés: Ha beírsz egy extract($sor);-t a ciklus magjába, // létre lesznek hozva a $felhasznalo_azon, $nev, $allapot változók while ($sor = mysql_fetch_assoc($eredmeny)) { echo $sor["felhasznalo_azon"]; echo $sor["nev"]; echo $sor["allapot"]; } mysql_free_result($eredmeny); ?>`

## Megjegyzések

> Hatékonyság: Jó tudni, hogy a mysql_fetch_assoc() függvény nem jelentősen lassabb a mysql_fetch_row() függvénynél, de a kapott eredmény feldolgozása jóval kényelmesebb.

> Megjegyzés: Az ezen függvény által visszaadott mezőnevek kis-nagybetű helyesek.

> Megjegyzés: A tárgyalt függvény a NULL értékű adatbázis mezőket ap PHP `NULL` értékével tölti fel.

## Lásd még

mysql_fetch_row()
mysql_fetch_array()
mysql_data_seek()
mysql_query()
mysql_error()

Előző | Tartalom | Következő
mysql_fetch_array | Fel | mysql_fetch_field