PHP kézikönyv
Előző |  | Következő

# compact

(PHP 4, PHP 5)

compact -- Tömbbe tömöríti a változókat és értékeiket

## Leírás

array compact ( mixed varname [, mixed ...] )

A compact() változó számú paramétert fogad el. Minden paraméter lehet egy változónevet tartalmazó sztring vagy akár tömb is. A tömbben lehetnek újabb tömbök is, amelyek a változók neveit tárolják, a compact() rekurzívan kezeli ezt.

A compact() a neve alapján megkeresi a változót az aktuális szimbólumtáblában, és hozzáadja a kimeneti tömbhöz. A változó neve lesz a kulcs és a kulcshoz tartozó tömbérték pedig a változó értéke. Röviden, az extract()-tal ellentétesen működik. Az összes hozzáadott változót tároló kimeneti tömbbel tér vissza.

Az a sztring, amelynek megfelelő változó definiálatlan, ki lesz hagyva.

Példa 1. compact() példa
`<?php $varos = "Miskolc"; $megye = "BAZ"; $esemeny = "P.A. elhagyja a várost"; $helyrajz = array("varos", "megye"); $eredmeny = compact("esemeny", "semmi_ilyen_valtozo_nincs", $helyrajz); ?>`
A $eredmeny értéke:
`Array ( [esemeny] => P.A. elhagyja a varost [varos] => Miskolc [megye] => BAZ )`

Lásd még: extract().

Előző | Tartalom | Következő
asort | Fel | count