PHP kézikönyv
Előző |  | Következő

# error_log

(PHP 3, PHP 4, PHP 5)

error_log -- Hiabüzenet küldése

## Leírás

int error_log ( string message [, int message_type [, string destination [, string extra_headers]]] )

Ezzel a függvénnyel hibaüzenetet küldhetsz a kiszolgáló hiba naplójába, egy TCP portra, vagy egy állományba. Az első, message paraméterben a hibaüzenetet kell megadnod, a második, message_type paraméterben az üzenet célját:

Táblázat 1. error_log() napőló típusok

0 | A message paraméterben megadott üzenet a PHP rendszer naplójába kerül, az operációs rendszer naplóját vagy egy állományt megcélozva, az error_log beállítás értékétől függően.
1 | A message paraméterben megadott üzenetet elektronikus levélben a destination paraméterben megadott címre küldi. Ez az egyetlen típus, amelynél a negyedik extra_headers paraméter használható. Ez a típus a mail() által is használt belső függvényt használja.
2 | A message paraméterben megadott üzenetet a PHP debug kapcsolatán keresztül küldi tovább. Ez a lehetőség csak akkor elérhető, ha a távoli debugger támogatás engedélyezett. Ebben az esetben a destination paraméter azt a hoszt nevet vagy IP címet - és opcionálisan port számot - adja meg, ami a debug információkat fogadni képes.
3 | A message paraméterben megadott üzenetet a destination állomány végén hozzáfűzésre kerül.

Figyelem
A távoli debug funkviók TCP/IP kapcsolaton keresztül a PHP 3-as verziókban elérhetőek voltak. Ez a funkció nem használható a PHP 4-es verziókban.

Példa 1. error_log() példák
`// Naplózzuk a rendszer naplóba a sikertelen adatbázis // kapcsolódási kísérletet if (!Ora_Logon ($usernev, $jelszo)) { error_log ("Az Oracle adatbázis nem elérhető!", 0); } // Figyelmeztetés az adminisztátornak, ha kifogyunk az izéből if (!($ize = uj_ize_lefoglalasa()) { error_log ("Nagy gond van, végképp nincs több izé!", 1, "webmester@pelda.hu"); } // Más naplózási típusok error_log ("Általános gond van!", 2, "127.0.0.1:7000"); error_log ("Általános gond van!", 2, "loghost"); error_log ("Általános gond van!", 3, "/var/tmp/my-errors.log");`

Előző | Tartalom | Következő
debug_print_backtrace | Fel | error_reporting