PHP kézikönyv
Előző | 16. Fejezet. Vezérlési szerkezetek | Következő

# continue

A continue ciklusok belsejében használható arra, hogy átugorjuk az aktuális iteráció hátralevő részét, és a végrehajtást a feltételkiértékeléssel, majd a következő iterációval folytassuk.

> Megjegyzés: Megjegyezzük, hogy a PHP-ben a switch utasítást ciklus utasításnak tartjuk, a continue definíciója miatt.

A continue elfogad egy elhagyható szám paramétert, amely megadja, hogy hány egymásba ágyazott struktúrának a hátralévő részét kell átugrani.

`<?php while (list ($kulcs, $ertek) = each($tomb)) { if (!($kulcs % 2)) { // a páros indexűek kihagyása continue; } valami_paratlan_dolog($ertek); } $i = 0; while ($i++ < 5) { echo "Külső while<br />\n"; while (1) { echo "&nbsp;&nbsp;Középső while<br />\n"; while (1) { echo "&nbsp;&nbsp;Belső while<br />\n"; continue 3; } echo "Ezt soha nem fogja kiírni.<br />\n"; } echo "Ezt sem...<br />\n"; } ?>`

A pontosvessző elhagyása a continue után zavarhoz vezethet. Íme egy példa arra, hogy milyen helyzet nem kellene előforduljon:

`<?php for ($i = 0; $i < 5; ++$i) { if ($i == 2) continue print "$i\n"; } ?>`

Az elvárt eredmény ez lehetne:

    0
    1
    3
    4

de a szkript ezt fogja kiírni:

    2

mert a print() által visszatérített érték int(1), ami úgy tűnhet, mintha a fent tárgyalt opcionális paraméter lenne.

Előző | Tartalom | Következő
break | Fel | switch