PHP kézikönyv
Előző |  | Következő

# V. Tömbkezelő függvények

# Bevezetés

Ezekkel a függvényekkel különféle módon változtathatók, módosíthatók a tömbök. A tömbök elengedhetetlenek változók sorozatának tárolásához, rendezéséhez, igazgatásához és azok változtatásához.

A PHP az egy- és többdimenziós tömböket is támogatja, amelyeket akár "manuálisan" vagy valamilyen függvénnyel is létre lehet hozni. Vannak bizonyos adatbázis-kezelő függvények, amelyek adatbázis-lekérdezések alapján töltenek fel tömböket, és vannak, amelyek tömböket adnak vissza.

Nézd át a Tömbök fejezetet, ahol részletes leírást található a PHP-s tömbök megvalósításáról és működéséről. Hasznos információk olvashatók a Tömb operátorok oldalon arról, mi módon lehet még a tömbökön műveleteket végezni.

# Követelmények

Az itt leírt függvények használatához semmilyen külső függvénykönyvtár megléte nem szükségeltetik.

# Telepítés

Semmilyen telepítés nem szükséges ezen függvények használatához, a PHP alapelemei.

# Futásidejű beállítások

Ez a kiterjesztés semmilyen konfigurációs beállításokat nem definiál a `php.ini` állományban.

# Erőforrás típusok

Ez a kiterjesztés semmilyen erőforrás típust nem definiál.

# Előre definiált állandók

Az itt felsorolt konstansok mindig elérthetőek, mivel részei a PHP alaptelepítésének.

`CASE_LOWER` (integer)

  `CASE_LOWER` az array_change_key_case() függvény paramétereként használható, és arra utasítja a függvényt, hogy a tömb kulcsait cserélje kisbetűs megfelelőikre. Ez az array_change_key_case() alapértelmezésbeli viselkedése is.

`CASE_UPPER` (integer)

  `CASE_LOWER` az array_change_key_case() függvény paramétereként használható, és arra utasítja a függvényt, hogy a tömb kulcsait cserélje nagybetűs megfelelőikre.

Rendezési irány flag-ek:

`SORT_ASC` (integer)

  `SORT_ASC` - az array_multisort() használja a növekvő sorrend megadására

`SORT_DESC` (integer)

  `SORT_DESC` - az array_multisort() használja a csökkenő sorrend megadására

Rendezés típus flag-ek: bizonyos rendezőfüggvények alkalmazzák

`SORT_REGULAR` (integer)

  `SORT_REGULAR` - hogy a tömbelemek a megszokott módon legyenek sorrendezve.

`SORT_NUMERIC` (integer)

  `SORT_NUMERIC` - hogy a tömbelemek számszerűen értelmezve legyenek sorrendezve.

`SORT_STRING` (integer)

  `SORT_STRING` - hogy a tömbelemek string-ként kerüljenek sorrendezésre.

`SORT_LOCALE_STRING` (integer)

  A `SORT_LOCALE_STRING` az aktuálos locale beállítás figyelembevételével hasonlítja össze a kapott értékeket. Ez a lehetőség a PHP 4.3.12 és 5.0.2 változataival lett bevezetve.

`COUNT_NORMAL` (integer)

`COUNT_RECURSIVE` (integer)

`EXTR_OVERWRITE` (integer)

`EXTR_SKIP` (integer)

`EXTR_PREFIX_SAME` (integer)

`EXTR_PREFIX_ALL` (integer)

`EXTR_PREFIX_INVALID` (integer)

`EXTR_PREFIX_IF_EXISTS` (integer)

`EXTR_IF_EXISTS` (integer)

`EXTR_REFS` (integer)

# Lásd még

is_array(), explode(), implode(), split() preg_split() és unset()!

Előző | Tartalom | Következő
rename_function | Fel | array_change_key_case