PHP kézikönyv
Előző |  | Következő

# 32. Fejezet. A PHP elrejtése

Általában a rejtegetésen és félrevezetésen alapuló védelem az egyik leggyengébb formája a védekezésnek, azonban néha minden apró többlet kívánatos lehet.

Néhány egyszerű módszerrel elrejthető, hogy PHP-t használsz, így lassítva le a támadót, aki fel akarja deríteni a rendszer gyenge pontjait. A `php.ini`-ben az expose_php = off beállítással csökkentheted ezeket az információkat.

Másik taktika a webszerver (pl. apache) olyan beállítása a .htaccess-en vagy az apache konfigurációs fájlában, hogy különböző típusú fájlokat is PHP-n keresztül futtasson. Más félrevezető fájlkiterjesztések alkalmazására példa:

Példa 32-1. PHP elrejtése más nyelvként
    # úgy tűnik, mintha PHP helyett más szerver oldali alkalmazás futna
    AddType application/x-httpd-php .asp .py .pl

vagy egy teljesen ismeretlennel is eltakarható:

Példa 32-2. ismeretlen típusok használata PHP fájlok kiterjesztéseként
    # PHP kódok teljesen ismeretlen típusúnak tűnnek
    AddType application/x-httpd-php .bop .foo .133t

vagy html típus mögé is elrejthetők a PHP fájlok, ami csekély teljesítménycsökkenést okoz, mivel minden html oldal átmegy a PHP-n:

Példa 32-3. html típus használata PHP fájlkiterjesztésként
    # PHP kódok html típusúnak tűnnek
    AddType application/x-httpd-php .htm .html

Ahhoz, hogy ez jól működjön, minden PHP fájlt át kell nevezni a fenti kiterjesztések valamelyikének megfelelően. Mivel ez is az elrejtőzésen / ismeretlenségen alapuló védelmi forma, kevés hátránya mellett csekély megakadályozó intézkedést jelent.

Előző | Tartalom | Következő
Disabling Magic Quotes | Fel | Fontos aktuálisnak maradni