PHP kézikönyv
Előző | 17. Fejezet. Függvények | Következő

# Függvényargumentumok

Az információ a függvényekhez az argumentumlistán keresztül jut el, ami vesszővel elválasztott kifejezések listája.

A PHP támogatja az érték szerinti (ez az alapértelmezett) referenciakénti paraméterátadást is, és az argumentumok kezdőértékét. A változó hosszúságú argumentumlisták csak a PHP 4-ben jelentek meg. Lásd a változó hosszúságú argumentumlistákat és a func_num_args(), func_get_arg() és a func_get_args() függvényeket részletesebb leírásért. PHP 3-ban hasonló hatás érhető el a függvénynek tömb típusú változó paraméterként történő átadásával:

Példa 17-5. Tömb átadása függvénynek
`<?php function tombot_kezel($input) { echo "$input[0] + $input[1] = ", $input[0]+$input[1]; } ?>`

## Referencia szerinti argumentumfeltöltés

Alapértelmezésben a függvény paraméterei érték szerint adódnak át (vagyis ha megváltoztatod a változót a függvényen belül, annak a függvényen kívülre nincs hatása). Ha szeretnéd megengedni, hogy a függvény módosítsa az átadott paramétereket, referencia szerint kell átadni azokat.

Ha egy függvényargumentum mindig referencia szerint kell átadni, akkor a függvénydefinícióban az argumentum neve elé egy & jelet kell írni.

Példa 17-6. Referencia szerinti paraméterátadás
`<?php function fgv_extrakkal(&$string) { $string .= 'és a szükséges plusssz.'; } $str = 'Ez egy karakterfüzér, '; fgv_extrakkal($str); echo $str; // kiírja, hogy 'Ez egy karakterfüzér, és a szükséges plusssz.' ?>`

## Argumentumok kezdőértékei

Bármely függvény skalár-argumentumainak megadhatsz kezdőértéket a C++ szintaxisnak megfelelően:

Példa 17-7. Alapértelmezett paraméterek használata függvényekben
`<?php function kavet_csinal($tipus = "cappucino") { return "Csinálok egy pohár " . $tipus . "t.\n"; } echo kavet_csinal(); echo kavet_csinal("espresso"); ?>`

A fenti kód kimenete:

    Csinálok egy pohár cappucinot.
    Csinálok egy pohár espressot.

A PHP azt is megengedi, hogy tömböt vagy a speciális NULL típust használd alapértelmezett értékként. Például:

Példa 17-8. Nem-skaláris értékek használata alapértelmezett értékként
`<?php function kavet_foz($tipusok = array("cappuccino"), $kaveFozo = NULL) { $eszkoz = is_null($kaveFozo) ? "kézzel" : $kaveFozo; return "Főzök egy csésze ".join(", ", $tipusok)." $eszköz.\n"; } echo kavet_foz(); echo kavet_foz(array("cappuccino", "lavazza"), "teafőzővel"); ?>`

A kezdőértéknek konstans kifejezésnek kell lennie, nem lehet változó, objektum vagy függvényhívás.

Figyelj arra, hogy a kezdőértékkel rendelkező argumentumok más argumentumoktól jobbra helyezkedjenek el; különben a dolgok nem úgy mennek majd, ahogy azt várnád [hanem úgy, ahogy írtad :)]. Lásd a következő kódot:

Példa 17-9. Az alapértelmezett függvényargumentumok helytelen használata
`<?php function joghurtot_keszit($type = "acidophilus", $flavour) { return "Készítek egy köcsög $flavour ízű $type-t.\n"; } echo joghurtot_keszit("eper"); // nem úgy működik, mint szeretnéd !?!? ?>`

A fenti példa kimenete:

    Warning: Missing argument 2 in call to joghurtot_keszit() in
    /usr/local/etc/httpd/htdocs/phptest/functest.php on line 41
    Készítek egy köcsög ízű eper-t.

Most hasonlítsd össze az alábbival:

Példa 17-10. Az alapértelmezett függvényargumentumok helyes használata
`<?php function joghurtot_keszit($flavour, $type = "acidophilus") { return "Készítek egy köcsög $flavour ízű $type-ot.\n"; } echo joghurtot_keszit("eper"); // ez már jó ?>`

A fenti példa kimenete:

    Készítek egy eper ízű acidophilus-t.

> Megjegyzés: [Azért vannak kiskapuk... Az argumentumokat adjuk át egy asszociatív tömbben! Az alapértékeket pedig egy másik tömbben. Ezután vegyük végig az alapértékeket tartalmazó tömb elemeit. Ha nem definiáltak a kapott tömbben, akkor írjuk felül az alapértékeket tartalmazó tömb megfelelő elemével. Így bármelyik argumentum elhagyható, sőt még annyit is nyerünk a dolgon, hogy nem kell megjegyeznünk a paraméterek sorrendjét. (forrás: egy bő lére eresztett amerikai PHP 3 könyv)]

> Megjegyzés: A PHP 5-ös változatától kezdődően a referenciaként átadott argumentumokat is el lehet látni alapértékkel.

## Változó hosszúságú argumentumlista

A PHP 4 és a későbbi váltizatok támogatják a változó hosszúságú argumentumlistát a felhasználók által definiált függvényekben. Valóban nagyon egyszerű kezelni ezt a func_num_args(), func_get_arg() és a func_get_args() függvényekkel.

Semmilyen különleges szintakszist nem igényel és az argumentumlista lehet explicit módon adott és viselkedhet úgy is, mint egy normál függvény.

Előző | Tartalom | Következő
Függvények | Fel | Visszatérési értékek