PHP kézikönyv
Előző |  | Következő

# array_merge_recursive

(PHP 4 >= 4.0.1, PHP 5)

array_merge_recursive -- rekurzívan egyesít két vagy több tömböt

## Leírás

array array_merge_recursive ( array array1, array array2 [, array ...] )

Az array_merge_recursive() egyesíti két vagy több tömb elemeit úgy, hogy az egyik elemeit a másik után fűzi, és visszadja az eredményül kapott tömböt.

Ha a megadott tömbökben ugyanolyan string kulcsok vannak, akkor az ezekhez tartozó elemértékeket egy tömbbe gyűjti össze. Ezt rekurzívan teszi a függvény, tehát ha az elemek egyike ugyancsak tömb, akkor ennek a tömbnek az elemeire is hasonlóképp lefut az egyesítő algoritmus. Ha viszont a numerikus indexek egyeznek meg, akkor a későbbi nem felülírja a korábbi értéket, hanem azok után fűzi.

Példa 1. array_merge_recursive() példa
`<?php $tomb1 = array("szín" => array("kedvenc" => "piros"), 5); $tomb2 = array(10, "szín" => array("kedvenc" => "zöld", "kék")); $eredmeny = array_merge_recursive($tomb1, $tomb2); ?>`
Az $eredmeny tömb értéke:
`Array ( [szín] => Array ( [kedvenc] => Array ( [0] => piros [1] => zöld ) [0] => kék ) [0] => 5 [1] => 10 )`

Lásd még: array_merge()!

Előző | Tartalom | Következő
array_map | Fel | array_merge