PHP kézikönyv
Előző |  | Következő

# func_get_args

(PHP 4, PHP 5)

func_get_args -- Visszatér a függvénynek átadott paramétereket tartalmazó tömbbel

## Leírás

array func_get_args ( void )

Visszaad egy tömböt az aktuális függvénynek átadott paraméterekkel. A func_get_args() "nem fatális" hibát (warning) jelez, ha függvénydefiníción kívül hívod meg. Ez a függvény nem használható közvetlenül függvény paramétereként. Ehelyett az eredményét értékül adhatod egy váltózónak, majd ezt átadhatod egy függvénynek.

> Megjegyzés: Ez a függvény csak az átadott argumentumokat adja vissza, nem foglalkozik az alapértelmezett (át nem adott) argumentumokkal.

`<?php function ize() { $pm_szama = func_num_args(); echo "A paraméterek száma: {$pm_szama}<br />\n"; if ($pm_szama >= 2) { echo "A második paraméter: " . func_get_arg(1) . "<br />\n"; } $pm_lista = func_get_args(); for ($i = 0; $i < $pm_szama; $i++) { echo "$i. parameter : " . $pm_lista[$i] . "<br />\n"; } } ize(1, 2, 3); ?>`

A func_get_args()-t a func_get_arg() és func_num_args() függvényekkel együtt használva a felhasználói függvények is képesek kezelni a változó hosszúságú paraméterlistákat.

Előző | Tartalom | Következő
func_get_arg | Fel | func_num_args